CELEX: 62021CB0464
Language: fi
Date: 2022-04-26 00:00:00
Title: Asia C-464/21: Unionin tuomioistuimen määräys (kuudes jaosto) 26.4.2022 (ennakkoratkaisupyyntö, jonka on esittänyt Juzgado de lo Social n° 3 de Barcelona – Espanja) – QL v. Universitat de Barcelona (Ennakkoratkaisupyyntö – Unionin tuomioistuimen työjärjestyksen 99 artikla – Sosiaalipolitiikka – Direktiivi 1999/70/EY – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – Julkisen sektorin määräaikaiset työsopimukset – 2 lauseke ja 3 lausekkeen 1 kohta – Soveltamisala – Käsite ”määräaikainen työntekijä”)

20.6.2022   
            
            
               FI
            
            
               Euroopan unionin virallinen lehti
            
            
               C 237/22
            
         
      Unionin tuomioistuimen määräys (kuudes jaosto) 26.4.2022 (ennakkoratkaisupyyntö, jonka on esittänyt Juzgado de lo Social no 3 de Barcelona – Espanja) – QL v. Universitat de Barcelona
      (Asia C-464/21) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - Sosiaalipolitiikka - Direktiivi 1999/70/EY - Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus - Julkisen sektorin määräaikaiset työsopimukset - 2 lauseke ja 3 lausekkeen 1 kohta - Soveltamisala - Käsite ”määräaikainen työntekijä”)
      (2022/C 237/27)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de lo Social no 3 de Barcelona
      
         Asianosaiset
      
      
         Kantaja: QL
      
         Vastaaja: Universitat de Barcelona
      
         Määräysosa
      
      Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan, 18.3.1999 tehdyn määräaikaista työtä koskevan puitesopimuksen 2 lauseketta ja 3 lausekkeen 1 kohtaa on tulkittava siten, että työntekijä, joka on ollut julkisen sektorin työnantajansa palveluksessa perättäisten määräaikaisten työsopimusten nojalla ja jonka työsuhde voidaan seuraamuksena muuttaa ”ei-vakinaiseksi toistaiseksi voimassa olevaksi palvelussuhteeksi”, kuuluu kyseisen puitesopimuksen soveltamisalaan.
      
         (1)  Jättämispäivä: 29.7.2021.